RELACIÓN DEFINITIVA, DESIGNACIÓN DO TRIBUNAL, DATAS DA SÚA CONSTITUCIÓN E DO PRIMEIRO EXERCICIO DO PROCESO DE SELECCIÓN DUNHA PRAZA DE TÉCNICA/O AUXILIAR DE DESEÑO GRÁFICO, ESCALA DE ADMINISTRACIÓN ESPECIAL, SUBESCALA TÉCNICA, CLASE AUXILIAR (CE2019)
ADMINISTRACIÓN LOCAL — Provincial — Deputación Provincial (Persoal, oposicións, 18/06/2020)

EXPEDIENTE: 2019054086 ASUNTO: Relación definitiva, designación do tribunal, datas da súa constitución e do primeiro exercicio do proceso de selección dunha praza de Técnica/o auxiliar de deseño gráfico, escala de Administración especial, subescala técnica, clase auxiliar (CE2019S) TRÁMITE: Aprobación da relación definitiva, designación do tribunal e datas da súa constitución e realización do primeiro exercicio O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia nº 28, do 11 de febreiro de 2020, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección dunha praza de Técnica/o auxiliar de deseño gráfico, escala de Administración especial, subescala técnica, clase auxiliar. Por Resolución Presidencial do 9 de marzo de 2020, apróbase a lista definitiva, a composición do tribunal e a data de constitución e celebración do primeiro exercicio. Ante a imposibilidade de desenvolver este proceso selectivo nas datas previstas con motivo da declaración do Estado de Alarma, levantada a suspensión dos prazos administrativos, procédese a aprobar de novo a composición do tribunal, así como sinalar novas datas de constitución e celebración do primeiro exercicio. De acordo co disposto na base décimo primeira e no artigo 20 do Real decreto 364/95, de 20 de marzo, 1º. Aprobar a relación definitiva de persoas aspirantes admitidas e excluídas 2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: 3º. Constitución A constitución do tribunal terá lugar o día 29 de xuño de 2020, ás 12:00 horas no Pazo provincial, Avda Montero Ríos s/n, Pontevedra. O primeiro exercicio terá lugar o día 2 de xullo de 2020, ás 08:30 horas no Pazo provincial, Avda Montero Ríos s/n, Pontevedra. De acordo co disposto nas bases da convocatoria, as persoas integrantes dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base novena da convocatoria, os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.” Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.